वैसे अख़बारों की मानें तो जेल से संजय अपनी पत्नी को ख़त भी लिख रहे हैं. पढ़िए मुंबई डायरी :डीएनए और मिड-डे अख़बारों की मानें तो येरवडा जेल में अपनी सज़ा काट रहे संजय दत्त एक बार फिर भावुक होते दिखे.22 जुलाई को संजय दत्त ने अपनी पत्नी मान्यता के नाम एक रोमांटिक ख़त भेजा, मौका था मान्यता के जन्मदिन का.ये भी कहा जा रहा है इस ख़त मे संजय ने मान्यता के लिए एक कविता लिखी और साथ ही एक फूल भी भेजा.पिछले कुछ दिनों से संजय दत्त की तबियत नासाज़ होने की बातें सामने आ रही है, कहा जा रहा है कि शायद उनके इलाज के लिए उन्हें किसी शहरी अस्पताल में दिखाया जाएगा.'कौन बनेगा करोडपति' के सातवें संस्करण में इस साल पहले से कम एपिसोड होने की उम्मीद है . शुरू से इस गेम शो का हिस्सा रहे अभिनेता अमिताभ बच्चन ने शो के निर्माताओ से इस सीजन में सिर्फ 36 एपिसोड करने की मांग रखी है.इस साल के शुरू मे अमिताभ बच्चन के पेट का ऑपरेशन हुआ था जिसके बाद से वे अपना सारा ध्यान अपने स्वास्थ्य पर लगा रहे है.'कौन बनेगा करोडपति' मे भाग लेने के लिए इस साल के रजिस्ट्रेशन 27 जून से शुरू हो चुके है.'गैंगस्टर' और 'राज़ 2' - एक साथ दो हिट फिल्में देने वाली 'इमरान - कंगना' की जोड़ी अब आपको करण जौहर की फिल्म 'ऊँगली' मे दिखेगी.अपने रोल की तैयारी के लिए ये दोनों कलाकार आजकल एक साथ जिम मे वर्क-आउट कर रहे हैं.रेंसिल डिसूज़ा द्वारा निर्देशित इस फिल्म में कई एक्शन सीन होंगे.शूटिंग मुंबई में शुरू हो चुकी है और सितम्बर में इसके रिलीज़ होने की उम्मीद है.(बॉलीवुड और मनोरंजन जगत से जुड़ी दिलचस्प खबरों के लिए पढ़ते रहिए मुंबई डायरी.)बीबीसी हिंदी के 



एंड्रॉएड ऐप के लिए क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं)